SUID-AFRIKAANSE RADIOLIGA 
SARLNUUS SONDAG 10 JULIE 2005 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar sowel as per Echolink vanaf ZS6FCS. Willem, 
ZSGALL, herlei tydelik die bulletin op 3 695 kHz ESB. Aanbiedinge van vry- 
willigers vir herleiding op 3 695 kHz, met goeie ontvangs vanaf die 145,725 
herhaler in Pretoria, sal verwelkom word. Stuur asb. u aanbiedinge aan George, 
ZSGNE, dmv. e-pos na gth@absamail.co.za. Gedurende die afgelope week is 
geen aanbiedinge ontvang nie. 


In die nuus vandag; 


ZRre HOU DAARDIE FREKWENSIES DOP; MOENIE JOU LISENSIE IN 
GEVAAR STEL NIE 


DIE SARL SE RTA OPE DAG 'N FEES VIR TUISBOUERS 
MEER DONASIES VIR DIE SARL SE TARU-FONDS ONTVANG 
NOG `N AFRIKA SESMETER AMA EERSTE 


Bly ingeskakel vir meer besonderhede hieroor en ander nuusitems. Besoek ook 
die SARL se webblad of skakel die SARL-kantoor wat vanaf 09:00 tot 13:00 op 
weeksdae oop is by telefoon 011 675 2893 vir inligting oor hoe om by die SARL 
aan te sluit, boekverkope en alle verwante amateurradioaangeleenthede. 


Sarlnuus maak staat op nuusinsette van klubs en individue aangaande ama- 
teurradioaktiwiteite. Die enigste manier om te verseker dat u berigte Sarl- 
nuus bereik is om dit in die korrekte plek op die webwerf van die SARL nl. 
wyww.sarl.org.za/newsinbox.asp te plaas nie later nie as die Donderdag, wat die 
bulletin voorafgaan. Daar is geen waarborg dat u bydrae Sarlnuus sal bereik, 
of in `n bulletin ingesluit sal word, indien dit op enige ander manier, of later as 
die Donderdag, ingestuur word nie. Indien moontlik doen dit asb. in Afrikaans 
sowel as Engels. 


U luister na ZS6SRL en die nuus volg in besonderhede. 


ZRre HOU DAARDIE FREKWENSIES DOP; MOENIE JOU LISENSIE IN 
GEVAAR STEL NIE 


Toe die wysigings aan die radioregulasies in Februarie vanjaar gepubliseer is, is 
aan ZR-lisensiehouers vir die eerste keer HF-voorregte toegeken. Daar is egter 
sekere beperkings hieraan verbonde. 


Terwyl ZRre volle toegang oor die hele 160, 80 en 40 meterbande geniet, beperk 
die regulasies toegang tot sekere gedeeltes van die 20, 15, en 10 meterbande. 


ZR-lisensiehouers mag slegs die volgende segmente van hierdie bande gebruik: 


20 meter 14 070 - 14 099 en 14,225 - 14 250 kHz; 15 meter 21,070 - 21 120 en 
21 300 - 21 450 kHz; 10 meter 28 050 - 28 150 en 28 300 - 28 500 kHz. 


ZRre dien daarop te let dat hulle hierdie beperkings in ag neem ten einde te 
verseker dat hulle nie hulle lisensies in gevaar stel nie. OKOSA het die SARL 
in kennis gestel dat hulle opgemerk het dat ZRre buite die toegekende bandseg- 
mente bedrywig was en dat hulle nie sal aarsel om op te tree en lisensies van 
die oortreders kanselleer indien volgehou word met oortreding van die regulasies 
nie. 


“Met die opgraderingsproses nou in werking, nooi ek ZRre om opgradering na, 
'n volle 7S-lisensie te oorweeg”, het die SARL se President Graham Hartlett, 
ZSGGJH, gesê. “Volledige besonderhede is nou op die SARL se webwerf nl. 
www.sarl.org.za beskikbaar”. 


DIE SARL SE RTA OPE DAG 'N FEES VIR TUISBOUERS 


Die SARL se RadioTegnologie-in-Aksie ope dag op 20 Augustus sal baie ak- 
tiwiteite vir tuisbouers voorsien. (Gedurende `n twee uur lange gleuf in die 
lesingsprogram sal Haydn Stanley, ZS6AZJ, oor @RP-konstruksie praat sowel 
as pseudo oppervlakmontering van komponente. Bob Innes, ZS6RZ, sal draadan- 
tennas en elektronika- en radioboustelle bespreek. Die eerste konsepprogram is 
nou op die SARL se webwerf nl. www.sarl.org.za beskikbaar. 


Die toegengsgeld is R20 wat deelname aan die bywoningstrekking, met verskeie 
aantreklike pryse, insluit. Luister na volgende week se bulletin van die SARL 
vir verdere besonderhede. Intussen, teken 20 Augustus vir `n besoek aan die 
SARL se Nasionale Amateurradiosentrum aan. 


MEER DONASIES VIR DIE SARL SE TARU-FONDS ONTVANG 


Die SARL se TARU-fonds staan nou op R18 661. `n Aansienlike aantal radioa- 
mateurs het bydraes tot die fonds ingesluit toe hulle hulle jaarlikse lidmaatskap 
van die SARL hernu het. Die lys is te lank om in die bulletin uitgelees te word. 
Erkenning is aan hulle verleen op www.amateurradio.org.za, die webwerf van 
die SA Amateurradio Ontwikkelingstrust. Baie dankie vir u bydraes. 


NOG `N AFRIKA SESMETER AMA EERSTE 


Nog `n Afrika sesmeter AMA eerste is deur Paul, ZS6ONK, daargestel toe hy 
suksesvol met Rolf, PY1RO, kontak gemaak het en hy daardeur die laaste ben- 
odigde kontinent verkry het vir sy aansoek vir die 50 MHz AMA “Worked Al1I 
Continents Award”. Paul en Rolf het verskeie kere gedurende die afgelope twee 
jaar via AMA probeer kontak maak, maar `n kombinasie van swak voortplant- 
ing, toerustingfalings en lokale geraas aan die een of die ander kant van die pad 
het tot onlangs suksesvolle kontak verhoed. Hierdie sal heerwaarskynlik slegs 
die tweede sesmeter AMA WAG in die wêreld wees en beide hierdie operateurs 
word gelukgewens met `n allergrootste poging. Welgedaan menere! 


KLUBKOMPETISIE 


Vir die afgelope twee maande het die Bloemfontein Radioamateurklub `n kom- 
petisie aangebied met `n jaar lidmaatskap van die SARL as prys. A1 wat nodig 
was om deel te neem was lidmaatskap van die Bloemfontein RAK en om na 
klubbulletins in te rapporteer. Tydens die klubvergadering op Dinsdag 5 Julie 
2005 is die trekking gedoen en die wenner van `n jaar se lidmaatskap van die 
SARL is Marthina Botha, ZSAMB. Baie geluk Marthina! 


MORSEKODENUUS 
Hierdie sowel as die daaropvolgende nuusitem is uit die WIA se nuusbrief verkry. 


Dit is net meer as twee jaar gelede dat die besluit by die WRGC 2003 geneem is dat 
morsekode nie meer `n verpligte vereiste vir toegang tot die HF-amateurbande 
hoef te wees nie en baie lande het dan ook hierdie vereiste geskraap. Wat was 
die gevolg hiervan? 


Daar blyk geen teken van 'n afname in die belangstelling in GG en die gebruik 
daarvan te wees nie. Luister in die HF-bande en dikwels is daar meer gelyktydige 
GG-kontakte as wat daar op foon is. 


DXpedisies en verskeie spesiale geleentheidstasies demonstreer dat hulle wat GG 
in hulle modusse insluit groter sukses behaal. 


Kompetisies is `n ander area van GG-krag. Morsekodebedryfsklubs lok nuwe 
lede. 


Advertensies vir GG-studiemateriaal verskyn gereeld in die amateurkolomme vir 
beskikbare en gesoekte apparaat tesame met tweedehandse reguit en spaansleu- 
tels. Vervaardigers van spaansleutels doen blykbaar goed. Nuwe model amateur 
send /ontvangers kom steeds met ingeboude GG-sleutels. 


Samuel Finley Breese Morse sou verseker in sy skik wees om te verneem dat 
die telegrafiese kode, wat sy naam dra, en 'n rewolusie in wêreldkommunikasie 
geskep het, deur radioamateurs vir die toekoms in stand gehou word. 


HISTORIESE MORSEKODERADIOSTASIE TERUG OP DIE LUG 


In die sesde jaarlikse gebeurtenis wat bekend geword het as die “Nag van die 
Nagte”, sal die historiese morsekodestasie KPH terug wees op die lug ter her- 
denking van die laaste kommersiële morseboodskap wat in die VSA uitgestuur 
is. 

Vanjaar se “Nag van die Nagte” is spesiaal: dit is die 100ste herdenking van 
KPH. 


Stasie KPH sal om 00:01 UTC op 13 Julie sy verskyning op die lug maak tesame 
met vier ander stasies, verskeie van hulle ook op MF. 


KPH, die ex-RCA kusstasie, wat noord van San Francisco geleë is, sal bood- 
skaplyste, weer- en persberigte sowel as spesiale herdenkingsboodskappe uit- 
stuur, baie waarvan per hand gestuur sal word. 


KPH sal uitstuur op 4 247, 6 477,5, 8 642, 12 808,5, 17 016,8 en 22 477,5 kHz 
op HEF en 500 en 426 kHz op MF. 


KPH-operateurs sal vir roepe van skepe luister op ITU Kanaal 3 in alle bande. 
Die Kanaal 3 frekwensies is 4 184, 6 276, 8 368, 12 552, 16 736 en 22 280,5 kHz 
op HEF en 500 kHz op MF. 


Verdere inligting kan gevind word op die webtuiste van die Maritieme Historiese 
Vereniging nl. www.radiomarine.org. 


Ontvangsrapporte kan gestuur word aan Ms. DA Stoops P.O. Box 381 Bolinas 
GA 94924-0381 USA 


VOORTPLANTINGSTOESTANDE 


Wat hieronder volg is verkry van die verslag van 'Tad Cook, K7RA, van Seattle, 
Washington, op die webtuiste van die ARRL. 


Die aardgerigte skyf van die son het geweldige veranderings ondergaan 
gedurende die afgelope aantal weke, wisselende van `n sonvlekgetal van nul op 
27 Junie tot `n lesing van 192 op 4 Julie. Tesame hiermee was geomagnetiese 
toestande baie stabiel wat `n goeie kombinasie was vir HF-operateurs. Die 
gemiddelde daaglikse sonvlekgetal vir die vorige verslagweek was slegs 19, maar 
dit het gedurende die afgelope week tot bokant 154 gespring wat `n groot 
verandering was. Op 4 Julie was die sonvlekgetal 192, die hoogste sedert 26 
November 2003. 


Op 7 Julie het `n ontploffing naby sonvlek 786 - tans loodreg op die aarde 
gerig - 'n koronamassa-uitstraling na die aarde gewerp, wat verwag word om `n 
middelmatige geomagnetiese storm tot gevolg te mag hê. 


Sonvlekgetalle vir 30 Junie tot 6 Julie was 96, 122, 168, 179, 192, 181 en 143 
met `n gemiddelde van 1544. 


DAGBOEK VAN GEBEURE 


24 Julie - Boland ARK 40 meterkompetisie; 31 Julie - Sluitingsdatum vir nom- 
inasies vir toekennings vir Siemens Radioamateur-van-die-Jaar; 20 Augustus - 
RTA Ope dag by die NARS. 


Die SARL nooi u om Sondae om 1:00 SAT na Amateur Radio Mirror Inter- 
national op 17 565, 7 205 en 7 082 kHz en op verskeie herhalers te luister. 'n 
Heruitsending kan Maandagaande om 21:00 SAT op 8 215 kHz gehoor word. 
ARMI word deur Telkom en Sentech geborg. 


Dit bring ons aan die einde van hierdie bulletin wat saamgestel is deur George, 
ZSGNE, en gelees is deur vanuit as 'n diens aan radioamateurs, kortgolfluister- 
aars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereeld die herleidings waarneem. 


Hierdie Afrikaanse uitsending sluit nou en SARLnuus wens u 'n aangename 


week toe. 
Totsiens almal. 


/EX 


